|  |
| --- |
| **PROGRAM PEDAGOŠKE OPSERVACIJE** |
| **IME I PREZIME:**  | **RAZRED: VII** | **ŠKOLSKA GODINA:**  | **DATUM:**  |
| **FIZIČKE I PSIHIČKE OSOBINE UČENIKA** |
| Učenica ima razvijene grube i fine motoričke vještine, ali motoričke radnje koje podrazumijevaju održavanje ravnoteže izvodi nešto nespretnije u poređenju s vršnjacima. Precizno rukuje makazama i ostalim školskim priborom, oblikuje plastelin i izvodi sve radnje koje podrazumijevaju razvijenost fine motorike. Ljevoruka je. Narukvicu nosi uvijek na lijevoj ruci i na taj način može odrediti da piše lijevom rukom. Ne razlikuje lijevo-desno na drugome i u prostoru.Uočava predmete, pojave, svojstva, uspostavlja međusobne veze, uočava sličnosti i razlikuje i klasifikuje predmete. Na planu govora nisu uočena odstupanja. Artikulacija uredna. Fond riječi u skladu sa uzrastom. Razumije govor drugih. Izražava se rečenicama. Pamti sadržaj razgovora i može ponoviti o čemu smo razgovarali. Pamti i reprodukuje nastavne sadržaje, ali ponekad se desi da se ne može sjetiti odgovora, npr. tablice množenja ili dijeljenja, zbira ili razlike jednostavnih brojeva, što je inače savladala.Prema procjeni psihologa, učenica ima prosječne intelektualne sposobnosti.Prilikom čitanja, pisanja i usvajanja nastavnog sadržaja matematike prisutne teškoće. Učenica čita slovkanjem, sporo, s teškoćom razlikuje grafički slična slova (najčešće b-d), dodaje ili izostavlja slova ili slogove u riječima, mijenja mjesto slogovima i slovima (npr. patak-pakat), ne razumije pročitano. Teškoće su prisutne prilikom prepisivanja sadržaja, a u manjoj mjeri su izražene kada piše po diktatu ili zapisuje vlastite misli. Po diktatu piše dosta sporije u odnosu na vršnjake. Usvojila osnovna znanja o računskim operacijama, memorisala tablicu množenja i dijeljenja, automatizirala sabiranje i oduzimanje u obimu broja 20, ali potrebno joj je više vremena za odgovor. Često čita višecifreni broj pogrešno na način da zamijeni mjesto ciframa (npr. 256 pročita kao 265).Učenica je motivisana za usvajanje nastavnih sadržaja, a u slučaju kada su zadaci preteški i ne može uraditi, učenica gubi interes i pažnja slabi. Najveći interes pokazuje za časove Likovne kulture. |
| **EMOCIONALNE I SOCIJALNE OSOBINE UČENIKA** |
| Učenica je mirna, tiha, ponekad nesigurna. Uspostavlja kontakt s vršnjacima. Preferira druženje s djevojčicama i rad u manjoj grupi.  |
| **POTENCIJALI I OGRANIČENJA UČENIKA** |
| Potencijali učenice se ogledaju u nadarenosti za likovni izražaj i kreativnosti, a ograničenja na planu usvojenosti tehnike i razvoja sposobnosti čitanja, pisanja i usvajanja matematičkih znanja.**Procjena bitnih karakteristika od strane roditelja:** Majka opisuje djevojčicu kao kreativno dijete sklono sanjarenju. Voli izrađivati nakit, predmete dekupaž tehnikom, slikati, crtati i sl. Gleda na internetu video sadržaje o različitim tehnikama likovnog izražavanja i primjenjuje, na taj način upotpuni slobodno vrijeme. |
| **DUŽINA TRAJANJA OPSERVACIJE** |
| Pedagoška opservacija učenice je trajala kontinuirano tokom mjeseca septembra školske 2023/2024. godine. |
| Napomena: U prilogu PIS obrazac broj 7-VII-1/23 od 28.09.2023.  |

**Inkluzivni tim:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(direktor)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pedagog)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(razrednik)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (stručni saradnik edukator-rehabilitator)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(roditelj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nastavnik Islamske vjeronauke)